CELEX: 22004D0140
Language: hu
Date: 2004-10-29 00:00:00
Title: Az EGT-Vegyesbizottság 140/2004 határozata (2004. október 29.) az EGT-megállapodás I. mellékletének (állat- és növény-egészségügyi kérdések) módosításáról

21.4.2005   
            
            
               HU
            
            
               Az Európai Unió Hivatalos Lapja
            
            
               L 102/4
            
         
      AZ EGT-VEGYESBIZOTTSÁG
   
   140/2004 határozata
   (2004. október 29.)
   az EGT-megállapodás I. mellékletének (állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét az EGT-Vegyesbizottság 2004. július 9-i 96/2004 határozata (1) módosította.
            
         
               (2)
            
            
               A HL L 180., 2004.5.15., 30. o. számában helyesbített, egy takarmányokban már engedélyezett adalékanyag (Saccharomyces cerevisiae) új alkalmazásának ideiglenes engedélyezéséről szóló, 2004. április 29-i 879/2004/EK bizottsági rendeletet (2) a megállapodás szövegébe kell illeszteni.
            
         
               (3)
            
            
               A „Színezőanyagok, beleértve a pigmenteket” csoportba tartozó béta-karotin és kantaxantin takarmány-adalékanyagként való alkalmazásának határozatlan időre történő engedélyezéséről szóló, 2004. április 29-i 880/2004/EK bizottsági rendeletet (3) a megállapodás szövegébe kell illeszteni,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. melléklete II. fejezetének 1zm. pontja után (490/2004/EK bizottsági rendelet) a következő pontok kerülnek:
   
               „1zn.
            
            
               
                  32004 R 0879: A HL L 180., 2004.5.15., 30. o. számában helyesbített, egy takarmányokban már engedélyezett adalékanyag (Saccharomyces cerevisiae) új alkalmazásának ideiglenes engedélyezéséről szóló, 2004. április 29-i 879/2004/EK bizottsági rendelet (HL L 162., 2004.4.30., 65. o.).
            
         
               1zo.
            
            
               
                  32004 R 0880: A »Színezőanyagok, beleértve a pigmenteket« csoportba tartozó béta-karotin és kantaxantin takarmány-adalékanyagként való alkalmazásának határozatlan időre történő engedélyezéséről szóló, 2004. április 29-i 880/2004/EK bizottsági rendelet (HL L 162., 2004.4. 30., 68. o.)”
            
         2. cikk
   A HL L 180., 2004.5.15., 30. o. számában helyesbített 879/2004/EK rendeletek izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében kell kihirdetni, hitelesek.
   3. cikk
   Ez a határozat 2004. október 30-án lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2004. október 29-én.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 376., 2004.12.23., 17. o.
   
   
      (2)  HL L 162., 2004.4.30., 65. o.
   
   
      (3)  HL L 162., 2004.4.30., 68. o.
   
   
      (4)  Alkotmányos követelmények nincsenek megjelölve.